Diari Oficial de la Generalitat Valenciana


Sumari del DOGV 8674, del 11-11-2019 (2019/10499)

RESOLUCIÓ de 30 d'octubre de 2019, de la Conselleria d'Educació, Cultura i Esport, per la qual es modifica l'autorització als centres docents privats de la Comunitat Valenciana que figuren en l'annex.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8674

Data del DOGV
:   11-11-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/10882


Data del document
:   30-10-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 30 d'octubre de 2019, de la Conselleria d'Educació, Cultura i Esport, per la qual es modifica l'autorització als centres docents privats de la Comunitat Valenciana que figuren en l'annex. [2019/10930]  
Els expedients han sigut iniciats a instàncies dels titulars dels centres que s'assenyalen en l'annex, en sol·licitud de modificació de les seues autoritzacions.  
La Direcció General de Centres Docents va informar favorablement, als centres implicats, sobre l'adequació de les instal·lacions proposades, quant a espais educatius, segons la normativa aplicable.  
Cada expedient consta de la proposta favorable de la direcció territorial competent en matèria educativa de la província on està situat el centre corresponent, sobre la base dels informes de la unitat tècnica de Construccions, respecte a les instal·lacions.  
Vistos la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana, i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Modificar les autoritzacions dels centres docents privats que s'especifiquen en l'annex, ateses les característiques, ensenyaments i capacitat màxima que allí s'assenyalen.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els efectes acadèmics s'entenen referits a partir de l'inici del pròxim curs escolar 2020-2021.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que esgota la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 30 d'octubre de 2019.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.  
ANNEX  
  
Núm. exp.: 2019/170.  
Codi: 11538901.  
Denominació genèrica del centre: centre privat d'Educació Secundària.  
Denominació específica del centre: Santa María.  
Titularitat: Obispo Climent, Cooperativa Valenciana.  
Domicili: avinguda d'Europa, s/n.  
Localitat: Vila-real.  
Província: Castelló.  
Modificació que s'autoritza:  
Modificació de les instal·lacions del centre, sense variació de la configuració educativa autoritzada, de manera que el centre queda configurat, íntegrament, amb la següent composició:  
8 unitats d'Educació Secundària Obligatòria, amb 240 llocs escolars.  
1 unitat d'Educació Especial (suport a la integració en Educació Secundària Obligatòria), amb 15 llocs escolars.  
4 unitats de Batxillerat, amb 140 llocs escolars en les modalitats d'Humanitats i Ciències Socials i Ciències.  
  
Núm. exp.: 2019/342.  
Codi: 30880990.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: San Rafael.  
Titularitat: Arquebisbat de València.  
Domicili: carrer de Pizarro, número 9.  
Localitat: la Pobla de Vallbona.  
Província: València.  
Modificació que s'autoritza:  
Modificació de les instal·lacions del centre, per adaptació a la normativa vigent, que afecta la composició educativa del centre només en el nombre de llocs escolars, de manera que el centre queda configurat, íntegrament, amb la següent composició:  
3 unitats d'Educació Infantil segon cicle, amb 75 llocs escolars.  
  
6 unitats d'Educació Primària, amb 150 llocs escolars.  
4 unitats d'Educació Secundària Obligatòria, amb 120 llocs escolars.  
1 unitat d'Educació Especial (suport a la integració), amb 15 llocs escolars.  
  
Núm. exp.: 2019/316.  
Codi: 05704143.  
Denominació genèrica del centre: centre privat d'Educació Infantil de primer cicle.  
Denominació específica del centre: Samaruc.  
Titularitat: Escola Infantil El Samaruc, SL.  
Domicili: carrer de Graz Liebenau, número 32-esquerra.  
Localitat: Alfafar.  
Província: València.  
Modificació que s'autoritza:  
Reducció d'unitats autoritzades d'Educació Infantil de primer cicle, de manera que el centre queda configurat, íntegrament, amb la següent composició:  
4 unitats d'Educació Infantil de primer cicle amb 68 llocs escolars:  
  
- 1 unitat per a escolars d'1-2 anys, amb 13 llocs escolars.  
- 1 unitat per a escolars d'1-3 anys amb 15 llocs escolars.  
- 2 unitats per a escolars de 2-3 anys, amb 20 llocs escolars cadascuna.  
  
Núm. exp.: 2019/371.  
Codi: 35658873.  
Denominació genèrica del centre: centre privat d'Educació Infantil de primer cicle.  
Denominació específica del centre: Xiulet.  
Titularitat: Lidia Seré Leyda.  
Domicili: carrer de les Sorts (c. dels Poblets, s/n), 5.  
Localitat: Gata de Gorgos.  
Província: Alacant.  
Modificació que s'autoritza:  
Canvi d'ús de les unitats autoritzades d'Educació Infantil de primer cicle, de manera que el centre queda configurat, íntegrament, amb la següent composició:  
2 unitats d'Educació Infantil de primer cicle amb 33 llocs escolars:  
  
- 1 unitat per a escolars d'1-2 anys, amb 13 llocs escolars.  
- 1 unitat per a escolars d'2-3 anys, amb 20 llocs escolars.